stanford-oval/wikipedia huggingface dataset:
Chen (hanhisuku)

| Chen |
| --- | --- |
 Beringinhanhi (Chen canagica)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Hanhet Anserinae
Tribus::  Anserini
Suku::  Chen  Boie, 1822
Lajit 
 Beringinhanhi (Chen canagica)  Eskimohanhi (Chen rossii)  Lumihanhi (Chen caerulescens) 
Infobox OKNimi-testi OK: 
Chen on hanhien alaheimoon kuuluva lintusuku. Joissain luokitteluissa suku luokiteltu kuuluvaksi harmaahanhien (Anser) sukuun. Esimerkiksi BirdLife Suomen luokittelussa ei ole sukua Chen.
Lajit

Beringinhanhi (Chen canagica)
Eskimohanhi eli rossinhanhi (Chen rossii)
Lumihanhi (Chen caerulescens)
BirdLife Suomen luokittelussa edellä mainitut lajit on sijoitettu harmaahanhien (Anser) sukuun.
Burt Bacharach

| Burt Bacharach |
| --- | --- |
 Burt Bacharach vuonna 1972.
Henkilötiedot
Syntynyt: 12. toukokuuta 1928 Kansas City, Missouri, Yhdysvallat
Kuollut: 8. helmikuuta 2023 (94 vuotta) Los Angeles, Kalifornia, Yhdysvallat
Ammatti:  säveltäjä, pianisti
Muusikko
Tyylilajit:  viihdemusiikki, popmusiikki, rock, elokuvamusiikki, rhythm and blues
Soittimet:  piano
Levy-yhtiöt:  A&M Records, Columbia Records, Kapp Records, DJM Records ja Ricordi International 
Aiheesta muualla
Kotisivut
  [ Muokkaa Wikidatassa ] [ ohje ]  
Burt Bacharach (12. toukokuuta 1928 Kansas City, Missouri, Yhdysvallat – 8. helmikuuta 2023 Los Angeles, Kalifornia, Yhdysvallat) oli yhdysvaltalainen pianisti sekä populaari- ja elokuvamusiikin säveltäjä.
Bacharachin musiikkia ovat levyttäneet muun muassa The Carpenters, Perry Como, Aretha Franklin, Tom Jones, Dusty Springfield ja Dionne Warwick. Bacharachin ensimmäinen Ison-Britannian listaykköseksi noussut kappale oli vuonna 1957 Perry Comon levyttämä ”Magic Moments”. Vuosien 1963–1973 yhteistyö, jossa Bacharach sävelsi ja Hal David sanoitti Dionne Warwickin levyttämät kappaleet, oli kaikkien osapuolten kannalta menestyksekkäintä aikaa ja synnytti yhteensä 39 listoille noussutta kappaletta.
Ura

Bacharach opiskeli sellon, rumpujen ja pianon soittoa jo nuoresta sekä musiikin teoriaa ja säveltämistä New Yorkissa, Montrealissa ja Santa Barbarassa. Hän mainitsi tärkeimmäksi opettajakseen Darius Milhaud’n, joka kannusti viihdemusiikistakin kiinnostunutta Bacharachia sanomalla, ettei ole mitään hävettävää, jos osaa säveltää melodioita joita voi viheltää. Bacharach oli armeijassa Saksassa ja teki armeija-aikanaan pianosovituksia ja soitteli klubeissa.
Bacharach toimi Marlene Dietrichin orkesterinjohtajana vuosina 1958–1961. Jo vuonna 1957 hän alkoi tehdä yhteistyötä sanoittaja Hal Davidin kanssa Jazzmuusikoista muun muassa Stan Getz ja Stanley Turrentine ovat soittaneet runsaasti Bacharachin sävellyksiä omina versioinaan. Vuonna 1998 Bacharach levytti yhdessä Elvis Costellon kanssa albumin Painted from Memory. Kaiken kaikkiaan Bacharach on säveltänyt 52 Yhdysvaltojen top 40 -poplistalle noussutta kappaletta.
Yksityiselämä

Bacharach oli vuosina 1965–1982 naimisissa näyttelijä Angie Dickinsonin kanssa. Heidän ainoa yhteinen lapsensa, AS-oireinen tytär Nikki Bacharach (s. 1966), teki itsemurhan tammikuussa 2007.
Bacharach populaarikulttuurissa

Bacharach esiintyi cameoroolissa kaikissa kolmessa Austin Powers -elokuvassa.
Status Quon albumilla Heavy Traffic kappale on nimeltä ”Diggin’ Burt Bacharach”. Oasis-yhtyeen Definitely Maybe -albumin kansikuvassa sohvaan vasten nojaa Burt Bacharach -juliste. Yhtyeen kitaristi-lauluntekijä Noel Gallagher onkin kertonut ihailevansa Bacharachia.
Osittainen diskografia > Albumit

Hitmaker! Burt Bacharach Plays His Hits (1965)
What’s New Pussycat (elokuvan Hei Pussycat soundtrack, 1965)
After the Fox (elokuvan After the Fox soundtrack, 1966)
Reach Out (1967)
Casino Royale (elokuvan Casino Royale soundtrack, 1967)
Make It Easy on Yourself (1969)
Butch Cassidy and the Sundance Kid (elokuvan Butch ja Kid – auringonlaskun ratsastajat soundtrack, 1969)
Promises, Promises (1969)
Burt Bacharach (1971)
Lost Horizon (elokuvan Shangri-La soundtrack, 1973)
Burt Bacharach in Concert (1974)
Living Together (1974)
Futures (1977)
Woman (1979)
Arthur (elokuvan Arthur soundtrack, 1981)
Night Shift (elokuvan Yövuoro soundtrack, 1982)
Arthur 2: On the Rocks (elokuvan Arthur puilla paljailla soundtrack, 1988)
One Amazing Night (live-albumi, 1998)
Painted from Memory (yhdessä Elvis Costellon kanssa, 1998)
Isley Meets Bacharach: Here I Am (yhdessä Ronald Isleyn kanssa, 2003)
At This Time (2005)
Osittainen diskografia > Kappaleet

”The Story of My Life” (Marty Robbins, (US c&w no. 1, pop no. 15, 1957; ensimmäinen hittikappale)
”Magic Moments” (Perry Como 1957, US no. 4 sekä 1958, UK no. 1; ensimmäinen pophitti)
”The Blob” (The Five Blobs Mack Davidin kanssa, 1958)
”Baby It’s You” (The Shirelles 1961, myöhemmin The Beatles 1963)
”(The Man Who Shot) Liberty Valance” (Gene Pitney 1962)
”Only Love Can Break a Heart” (Gene Pitney 1962)
”Don’t Make Me Over” (Dionne Warwick 1962)
”Make It Easy on Yourself” (Jerry Butler 1962, Ison-Britannian no. 1 The Walker Brothersin esittämänä 1965)
”Twenty Four Hours from Tulsa” (Gene Pitney 1963)
”Blue on Blue” (Bobby Vinton 1963)
”(They Long to Be) Close to You” (Carpenters 1971)
”Anyone Who Had a Heart” (Dionne Warwick 1963, Cilla Black 1964, Ison-Britannian no. 1 ja Luther Vandross 1986)
”Wives and Lovers” (Jack Jones 1963)
”Wishin’ and Hoping” (Dionne Warwick 1963, myöhemmin Dusty Springfield 1964)
”Walk on By” (Dionne Warwick 1964, myöhemmin Isaac Hayes 1970 ja The Stranglers 1978)
”I Just Don’t Know What to Do With Myself” (Dusty Springfield 1964, UK no. 3; myöhemmin The White Stripes 2003)
”(There’s) Always Something There to Remind Me” (Sandie Shaw 1964, UK no. 1; myöhemmin Naked Eyes 1982)
”A House Is Not a Home” (Brook Benton 1963, Dionne Warwick 1964 ja Luther Vandross 1981)
”What the World Needs Now Is Love” (Jackie DeShannon 1965)
”What’s New Pussycat?” (Tom Jones 1965, elokuvasta Hei Pussycat)
”Alfie” (Cilla Black 1966, myöhemmin Cher 1966 ja Dionne Warwick 1967, alun perin elokuvasta Alfie – naisten viettelijä)
”My Little Red Book” (Love 1966)
”I Say a Little Prayer (For You)” (Dionne Warwick 1967, myöhemmin Aretha Franklin 1968)
”The Look of Love” (Dusty Springfield 1967, elokuvasta Casino Royale, myöhemmin Sérgio Mendes & Brazil ’66 1968)
”One Less Bell to Answer” (Keely Smith 1967, myöhemmin The 5th Dimension 1970)
”This Guy’s In Love With You” (Herb Alpert & the Tijuana Brass 1968, US no. 1)
”Do You Know the Way to San Jose?” (Dionne Warwick 1968)
”Promises, Promises” (Jill O’Hara 1968 ja Dionne Warwick 1968)
”Raindrops Keep Fallin’ on My Head” (B. J. Thomas 1969, US no. 1; elokuvasta Butch ja Kid – auringonlaskun ratsastajat)
”I’ll Never Fall in Love Again” (Bobbie Gentry 1969, UK no. 1; myöhemmin Dionne Warwick 1969, alun perin musikaalista Promises, Promises)
”(They Long to Be) Close to You” (The Carpenters 1970, US no. 1)
”Arthur’s Theme (The Best That You Can Do)” (Christopher Cross 1981, elokuvasta Arthur)
”That’s What Friends Are for” (1982). Alun perin Rod Stewartin esittämänä elokuvassa Yövuoro. Vuonna 1986 sen levyttivät Dionne Warwick, Stevie Wonder, Gladys Knight ja Elton John.
”On My Own” (Patti LaBelle ja Michael McDonald, 1986)
Aiheesta muualla

Kuvia tai muita tiedostoja aiheesta Burt Bacharach Wikimedia Commonsissa
Carlos Lacoste

| Carlos Alberto Lacoste |
| --- | --- |
 Carlos Lacoste vuonna 1978.
Argentiinan virkaatekevä presidentti
 11. joulukuuta 1981 – 21. joulukuuta 1981  
Edeltäjä:  Roberto Eduardo Viola
Seuraaja:  Leopoldo Galtieri
Henkilötiedot
Syntynyt: 2. helmikuuta 1929  Buenos Aires, Argentiina
Kuollut: 24. kesäkuuta 2004 (75 vuotta)  Buenos Aires, Argentiina
Puoliso:  Hebe Angélica Aprile
Tiedot
 Nimikirjoitus
Carlos Alberto Lacoste (2. helmikuuta 1929 Buenos Aires, Argentiina – 24. kesäkuuta 2004 Buenos Aires, Argentiina) oli Argentiinan laivaston vara-amiraali ja poliitikko. Hän oli maansa virkaatekevä presidentti joulukuussa 1981.
Hänellä oli keskeinen rooli vuoden 1978 Jalkapallon Maailmanmestaruuskilpailujen saamisessa Argentiinaan.
Calling Card

| Calling Card Rory Gallagher |
| --- | --- | --- |

Studioalbumin tiedot
 Äänitetty : 1976
 Julkaistu: 24. lokakuuta 1976
 Tuottaja(t): Roger Glover & Rory Gallagher
 Tyylilaji: blues rock
 Kesto: 45.21
 Levy-yhtiö: Polydor
Rory Gallagherin muut julkaisut
| Against the Grain 1975 | Calling Card 1976 | Photo-Finish 1978 |
Calling Card on irlantilaisen multi-instrumentalistin Rory Gallagherin kuudes studioalbumi, joka on julkaistu vuonna 1976.
Kappaleet

Kaikki kappaleet Rory Gallagher.
Do You Read Me – 5.20
Country Mile – 3.18
Moonchild – 4.48
Calling Card – 5.24
I’ll Admit You’re Gone – 4.25
Secret Agent – 5.45
Jack-Knife Beat – 7.04
Edged in Blue – 5.31
Barley and Grape Rag – 3.39
Muusikot

Rory Gallagher – laulu, kitara, huuliharppu
Gerry McAvoy – basso
Lou Martin – kosketinsoittimet
Rod de'Ath – rummut, lyömäsoittimet
She’s Madonna

| ”She’s Madonna” Robbie Williams |
| --- | --- | --- |

Singlen tiedot
 Albumilta: Rudebox
 Julkaistu: 5. maaliskuuta 2007
 Tuottaja(t): Pet Shop Boys
 Tyylilaji: Pop
 Kesto: 04.16
 Levy-yhtiö: Chrysalis, Universal Records
Robbie Williamsin muut singlet
| ”Lovelight” 2006 | ”She’s Madonna” 2007 | ”Close My Eyes” 2009 |
She’s Madonna on Robbie Williamsin kolmas ja viimeinen virallinen single seitsemänneltä studioalbumilta, Rudeboxilta. Pet Shop Boysin kanssa yhteistyössä tehtynä se on rakkauslaulu poptähti Madonnalle ja se julkaistiin 5. maaliskuuta 2007. Kappaleesta tuli yksi Williamsin alemmille sijoille sijoittuneista kappaleista Britannian singlelistalla, sijoittuen korkeimmillaan sijalle 16. Tästä huolimatta sitä on silti soiteltu säännöllisesti musiikkivideokanavilla sekä Britannian radioasemilla. On myös vahvistettu, että singleä ei tulla julkaisemaan lainkaan Latinalaisessa Amerikassa. Tästä huolimatta single julkaistiin Meksikossa digitaalisesti ladattavana. Musiikkivideokin saapui MTV Brazilille sekä muille brasilialaisille musiikkikanaville.
Raitalista

UK CD1
1. "She’s Madonna" - 4:16
2. "Never Touch That Switch" [Switch Remix] - 5:06
UK CD2
1. "She’s Madonna" - 4:16
2. "She’s Madonna" [Chris Lake Remix] - 5:43
3. "She’s Madonna" [Kris Menace Vocal Re-Interpretation] - 4:24
4. "She’s Madonna" [Kris Menace Dub] - 5:37
UK DVD Single
1. "She’s Madonna" [Video]
2. "Never Touch That Switch" [Nightmoves Remix - Audio] - 6:52
3. "Never Touch That Switch" [Dark Horse Remix - Audio] - 4:33
4. "Photo Gallery & Video Clip"
Listat

| Listat (2007) | Sija |
| --- | --- |
Tšekki: 2
Belgia (Flanders): 3
Hollanti: 2
Italia: 3
Tanska: 4
European Hot 100 Singles: 4
Saksa: 4
Sveitsi: 8
Belgia (Wallonia): 10
Billboard Hot Dance Club Play: 12
Suomi: 13
Itävalta: 14
Iso-Britannia: 16
Ruotsi: 20
Kreikka: 25
Kanada: 33
Irlanti: 38
Listat > Loppuvuoden sijoitukset

| Listat (2007) | Sija |
| --- | --- |
Saksa: 36
Käännös suomeksi
Silmät kii

| Silmät kii Lauri Haav |
| --- | --- | --- |

Studioalbumin tiedot
 Julkaistu: 15. toukokuuta 2020
 Tuottaja(t): Lauri Haav, Aaro630, Ruuben ja Matti Ahopelto
 Kesto: 41.41
 Levy-yhtiö: PME Records
Listasijoitukset
  5. (albumilista)    7. (fyysinen albumilista)
Lauri Haavin muut julkaisut
|   | Silmät kii 2020 | Se viimeinen kesä 2022 |
Silmät Kii on Lauri Haavin debyyttialbumi, joka julkaistiin 15. toukokuuta 2020.
Kappaleet

Meitä tulee sattuu – 3.48
Painajaisii – 3.41
Alas – 3.31
Missä oot nyt – 3.42
Silmät kii – 3.24
Artek – 3.23
Sairas yö – 3.11 (feat. TIPPA)
Viimeiset hitaat – 2.57
Äänitys – 2.31
Riippuvainen – 3.25
Patsas – 4.11 (feat. Justsesomali, Gettomasa)
Aamuun asti – 3.52
Calligra Suite

| Calligra Suite |
| --- | --- |
 Calligra Stage 2.4
Kehittäjä:  KDE-projekti
Kehityshistoria
Vakaa versio:  4.0.1 (2. syyskuuta 2024)
Kehitystilanne:  aktiivinen
Tiedot
Ohjelmistotyyppi:  toimisto-ohjelmisto
Alusta:  FreeBSD, Linux
Lisenssi:  GNU Lesser General Public License ja GNU General Public License
Aiheesta muualla
Verkkosivusto
Versiohallinta
Calligra Suite on KDE-projektin kehittämä vapaan ja avoimen lähdekoodin toimisto-ohjelmistopaketti. Calligra on saatavilla FreeBSD:lle ja Linuxille, sekä ennakollisesti macOS:lle ja Windowsille.
Ohjelmaa on kehitetty myös Androidille.
Calligra tukee muun muassa avointa OpenDocument-tiedostomuotoa.
Historia

Projekti syntyi kun suuri osa kehittäjistä siirtyi pois KOffice-projektista vuonna 2010. Kehittäjät lähtivät johtuen erimielisyydestä projektin hallinnasta ja aluksi Calligra oli forkki KOfficesta. Irtaantumisen seurauksena KDE-projekti ilmoitti Calligra Suiten olevan KOfficen seuraaja. KOffice ja Calligra olivat olemassa samaan aikaan vuosina 2010–2012 mutta KOfficen tuki loppui virallisesti vuonna 2014.
Ohjelmat

Calligran sisältämät sovellukset:
Words: tekstinkäsittely
Sheets: taulukkolaskenta
Stage: esitysgrafiikka
Apusovellukset:
Karbon: vektorigrafiikka
Plan: projektinsuunnittelu
Flow: diagrammipiirros (jatkossa Karbonissa)
Muita sovelluksia, jotka ovat suosittuja myös erillään:
Kexi: tietokantasuunnittelu
Krita: piirto- ja kuvankäsittelyohjelma
Vanhentuneita (ylläpitämättömiä) sovelluksia ovat Author ja Braindump.
Sormihirssit

| Sormihirssit |
| --- | --- |
 Etelänsormihirssi (Eleusine indica)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Chloridoideae
Suku::  Sormihirssit Eleusine  Gaertn.
Katso myös
   Sormihirssit Wikispeciesissä   Sormihirssit Commonsissa 
Infobox OKNimi-testi OK: 
Sormihirssit (Eleusine) on heinäkasvien (Poaceae) heimoon kuuluva kasvisuku. Sukuun kuuluu kymmenen lajia.
Lajeja

Eleusine africana
Eleusine coracana – afrikansormihirssi
Eleusine floccifolia
Eleusine indica – etelänsormihirssi
Eleusine intermedia
Eleusine jaegeri – norsunsormihirssi
Eleusine kigeziensis
Eleusine multiflora
Eleusine semisterilis
Eleusine tristachya – amerikansormihirssi
Aiheesta muualla

Finto: Kassu – Kasvien suomenkieliset nimet: Eleusine
Suomen Lajitietokeskus: Sormihirssit (Eleusine)
Soluteoria

Soluteoria on biologiassa solujen ominaisuuksia kuvaava tieteellinen teoria. Nämä solut ovat kaikkien eliöiden rakenteellisia ja toiminnallisia perusyksiköitä. Soluteoria sai alkunsa vuosina 1838 ja 1839, kun Matthias Schleiden ja Theodor Schwann ehdottivat, että kaikki eliöt rakentuvat soluista.
Schleiden tutki kasveja mikroskoopilla ja julisti vuonna 1838, että kasvit kasvoivat, kun ne tuottivat uusia soluja. Uusien solujen hän arveli syntyvän vanhojen solujen ytimissä. Seuraavana vuonna Schwann laajensi teorian koskemaan myös eläimiä ja totesi, että kaikki elävä muodostuu soluista.
Sophie Pascoe
Varhainen elämä

Sophie Pascoe syntyi 8. tammikuuta 1993 Christchrurchissa Gary ja Jo Pascoelle. Hänellä on isosisko nimeltään Rebecca. Noin kaksi- ja puolivuotiaana Sophie jäi isänsä ajaman ruohonleikkurin alle, ja hänen jalkansa jouduttiin tämän vuoksi amputoimaan polvesta alaspäin. Sophie kävi koulua aluksi Halswell Primsty Schoolissa ja myöhemmin Lincoln High Schoolissa.
Sophie Pascoe aloitti uimisen seitsemänvuotiaana. Häntä valmentaa Roly Crichton, joka on valmentanut häntä jo yli 14 vuotta, ja hän edustaa seuratasolla QEII Swim Clubia.
Ura

Pascoe kilpailee luokassa S10 vapaauinnissa, perhosuinnissa ja selkäuinnissa, luokassa SB9 rintauinnissa ja luokassa SM10 sekauinnissa.
Hän osallistui 15-vuotiaana Pekingin kesäparalympialaisiin vuonna 2008 ja on Uuden-Seelannin nuorin paralympiaedustaja. Hän voitti kisoissa kolme kultaa ja yhden hopean ja oli näin myös maan nuorin paralympiamitalisti.
Vuoden 2009 vammaisuinnin MM-kisoissa hän saavutti neljä kultaa ja kolme pronssia. Lisäksi hän rikkoi neljä maailmanennätystä 100 metrin perhosuinnissa, 100 metrin selkäuinnissa sekä 100 ja 200 metrin sekauinneissa.
Seuraavan vuoden MM-kisoissa Pascoe saavutti kullan 100 metrin perhosuinnissa rikkoen samalla maailmanennätyksen. Lisäksi hän voitti kolme hopeaa.
Lontoon kesäparalympialaisissa vuonna 2012 Pascoe osallistui kuuteen uintitapahtumaan ja saavutti kolme kultaa ja kolme hopeaa. Hän teki kaksi maailmanennätystä ja yhden paralympiaennätyksen.
Vuoden 2013 MM-kisoissa hän voitti viisi kultaa tehden samalla kolme maailmanennätystä 50 ja 100 metrin vapaauinneissa ja 100 metrin perhosuinnissa.
Kaksi vuotta myöhemmin MM-kisoissa hän saavutti kolme kultaa, yhden hopean ja kaksi pronssia. Kullat tulivat 200 metrin sekauinnista, 100 metrin perhosuinnista ja 100 metrin vapaauinnista.
Rio de Janeiron kesäparalympialaisissa vuonna 2016 hän osallistui viiteen uintitapahtumaan ja saavutti kolme kultaa ja kaksi hopeaa. Näin hänen paralympiamitaliensa määrä nousi viiteentoista, ja hän ohitti jousiampuja Eve Rimmerin, joka voitti 14 mitalia, menestyneimpänä uusiseelantilaisena paralympiaurheilijana.
Ennätykset

| Tapahtuma | Tulos | Paikka | Aika | Muuta |
| --- | --- | --- | --- | --- |
| 50 m vapaauinti S10 | 27.78 |  Montreal, Kanada | 18. elokuuta 2013 | AR |
| 100 m vapaauinti S10 | 59.77 |  Auckland, Uusi-Seelanti | 16. huhtikuuta 2016 | AR |
| 200 m vapaauinti S10 | 2:12.35 |  Auckland, Uusi-Seelanti | 9. joulukuuta 2016 | AR |
| 50 m selkäuinti S10 | 31.62 |  Auckland, Uusi-Seelanti | 10. elokuuta 2014 | AR |
| 100 m selkäuinti S10 | 1:05.95 |  Montreal, Kanada | 17. elokuuta 2013 | AR |
| 100 m rintauinti SB9 | 1:17.53 |  Montreal, Kanada | 14. elokuuta 2013 | AR |
| 50 m perhosuinti S10 | 28.38 |  Auckland, Uusi-Seelanti | 19. maaliskuuta 2013 | WR |
| 100 m perhosuinti S10 | 1:02.60 |  Auckland, Uusi-Seelanti | 31. maaliskuuta 2016 | WR |
| 200 m sekauinti SM10 | 2:24.90 |  Rio de Janeiro, Brasilia | 11. syyskuuta 2016 | WR |
| 400 m sekauinti SM10 | 5:23.67 |  Auckland, Uusi-Seelanti | 19. joulukuuta 2015 | WR |
Lyhenteiden selitykset:
AR = Alueen ennätys
WR = Maailmanennätys
Solntsevon metroasema

| Solntsevo (Солнцево) |
| --- | --- |

 Moskovan metro 
Perustiedot
Metrolinjat:  Kalininsko-Solntsevskaja
Sijainti:  55.6497°N, 37.3911°E
Paikkakunta:  Moskova, Venäjä
Avattu:  30. elokuuta 2018
Rakenne
Tyyppi:  tunneliasema
Solntsevo (ven. Солнцево) on yksi Moskovan metron asemista. Se avattiin 30. elokuuta 2018.
Aiheesta muualla

Kuvia tai muita tiedostoja aiheesta Solntsevon metroasema Wikimedia Commonsissa
Solnan kirkko

Solnan kirkko
Solnan kirkko (ruots. Solna kyrka) on Solnassa sijaitseva kirkko. Se on yksi Tukholman seudun harvoista pyörökirkoista. Kirkko on todennäköisesti rakennettu 1180-luvulla, ja sitä käytettiin alun perin myös linnoituksena.
Solnan kirkkoon tilattiin 1400-luvun loppupuolella Albertus Pictorilta seinien ja holvien koristelu. Hänen kirkkoon tekemänsä maalaukset ovat säilyneet vain vähäisiltä osin. Uusi, muun muassa kaksi alankomaalaista maalausta 1500-luvulta sisältävä alttarikaappi asetettiin paikalleen vuonna 1666. Solnan kirkon nykyiset urut vihittiin käyttöön vuonna 1992. Niiden rakentaja oli Walter Thür.
Aiheesta muualla

Kuvia tai muita tiedostoja aiheesta Solnan kirkko Wikimedia Commonsissa
Christiane Chabi Kao

| Christiane Chabi Kao> Henkilötiedot |
| --- | --- |
Syntynyt: 30. kesäkuuta 1963 Marseille, Ranska
Kansalaisuus:  Benin
Ammatti:  elokuvaohjaaja, käsikirjoittaja
Christiane Chabi Kao (myös Christiane Chabi-Kao) (s. 30. kesäkuuta 1963 Marseille, Ranska) on beniniläinen elokuvaohjaaja ja käsikirjoittaja. Hänet tunnetaan elokuvaohjauksistaan ja hän on toiminut Cotonoussa järjestettävän Lagunimages-festivaalin johtajana Monique Phoban kanssa vuodesta 2009.
Tuotanto ohjaajana

Les Inséparables, (Erottamattomat), 2007 104 min. Tine on nainen, jonka lapset lähetetään kouluun työskentelemään palvelijoina ilman hänen suostumustaan. Hän päättää poiketa traditiosta, jättää aviomiehensä ja menee etsimään lapsiaan. Häntä tukee tarkastaja, koska hänen on välttämättä löydettävä lapsensa.
Les Chenapans, 2013, 26 min. Atisso, Soulé ja Aséna ovat orpoja. He noudattavat isänsä, opettajan antamia tehtäviä. Soulé on temperamenttinen nuori nainen, joka sitoutuu jaksossa "Kollektiivinen valhe" kuntouttamaan seksuaalisesta hyväksikäytöstä epäoikeudenmukaisesti syytetyn opettajan. Elokuvan otsikon mukaan tehtiin 14-jaksoinen televisiosarja, joka kertoo viidestä beniniläisestä nuoresta ystävästä. Osittain vakavissaan, osittain pilailumielessä he löytävät ratkaisuja lähipiirinsä konflikteihin ja kohtaavat sosiaalisia ongelmia, kuten lapsiin kohdistuvaa väkivaltaa tai melusaastetta. Sarjan esikatselu oli marraskuussa 2017 Cotonoussa.
Les Enfants esclaves (Lapsiorjat), 60 min. Raportti on kuvattu piilotetulla kameralla, joka paljastaa tyttöjen laittoman orjakaupan. Perheet myyvät tytöt välittäjille. Elokuvassa näytetään yhdeksänvuotiaan tytön myynti. Elokuvan osallisia haastatellaan.
Crocodile dans la Mangrove (Krokotiili mangrovessa) 2014 95 min. Kekseliäs nuori afrikkalainen Alexis joutuu maksamaan velan sisarelleen Nadettelle. Hän tapaa liikemiehen mangrove-hotellin ravintolassa neuvottelemassa "Alexiatoristaan", eräänlaisesta maagisesta hedelmästä, jolla on hämmästyttäviä ominaisuuksia ja joille hän on jopa hakenut patenttia Yhdysvalloissa.
Muu toiminta

Christiane Chabi Kaolle myönnettiin Deutsche Welle Academyn apuraha elokuvafestivaalin järjestämisen opiskeluun vuonna 2009.
Carbonia-Iglesiasin maakunta

Carbonia-Iglesiasin maakunta (ital. Provincia di Carbonia-Iglesias, sardiksi Provìntzia de Carbònia-Igrèsias) oli yksi Italian maakunnista vuoden 2016 loppuun asti. Vuoden 2017 alusta alkaen maakunnasta tuli osa Etelä-Sardinian maakuntaa.
Maakunta sijaitsi Sardinian saaren lounaisosassa. Sen pinta-ala oli 1 495 km², ja asukkaita oli vuoden 2015 lopussa vajaat 130 000.
Carbonia-Iglesiasin maakunta.
Maakunta muodostui 23 kunnasta, hallintokeskuksia olivat Carbonia ja Iglesias. Maakuntaan kuuluivat myös Sant’Antiocon ja San Pietron saaret. Alueen väkiluvultaan suurimmat kunnat olivat (31.12.2015):
| Kunta | Asukasluku |
| --- | --- |
Carbonia: 29 007
Iglesias: 27 332
Sant’Antioco: 11 389
Carbonin piirikunta

Carbonin piirikunta on neljän Yhdysvaltojen piirikunnan nimi:
Carbonin piirikunta, Montana
Carbonin piirikunta, Pennsylvania
Carbonin piirikunta, Utah
Carbonin piirikunta, Wyoming
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carbonin piirikunta”, voi hakea sivunnimihaulla, laajalla sivunnimihaulla tai tekstihaulla.
Srba Lukić

| Srba Lukić |
| --- | --- |
 Srba Lukic
Henkilötiedot
Koko nimi:  Srboljub ”Srba” Lukić
Syntynyt: 10. tammikuuta 1957 (ikä 67) Vranje, Jugoslavia
Ammatti:  keraamikko, yrittäjä
Taiteilija
Salanimi:  Srba Lukić
Ala:  keramiikka
Aiheesta muualla
Kotisivut
Srboljub ”Srba” Lukić (s. 10. tammikuuta 1957 Vranje, Jugoslavia) on serbialaissuomalainen keraamikko ja yrittäjä.  Hän opiskeli teollisen muotoilun maisteriksi Belgradin taideteollisessa korkeakoulussa vuosina 1976–1981. Hän muutti Suomeen valmistumisensa jälkeen Kermansaven kutsusta vuonna 1982.
Asetuttuaan Porvooseen vuonna 1986 hän on ollut mukana kaupungin kehittämistyössä vuodesta 1987 lähtien muun muassa taiteen ja yrittäjyyden kautta. Kansainvälisen IRIS keramiikkabiennaalin perustaminen ja järjestäminen vuosien 1987–1996 aikana kuuluu hänen uransa kohokohtiin. Lukićin omia taideteoksia on esillä yksityiskokoelmissa Suomessa sekä Serbiassa, Itävallassa, Ranskassa, Ruotsissa ja Saksassa.
Srba Lukićin ominta ilmaisumuotoa ovat veistokset ja seinäreliefit, materiaalina korkeapolttoinen savi. Hänen teostensa pintoja hallitsevat usein sinivoittoiset abstraktit kuviot, joiden sisältä, ikään kuin piilotajunnasta, hahmottuu esittävä kuva.
Linnankoski-seura ry ja Suomen Kulttuurirahaston Uudenmaan rahasto myönsi Lukićille Linnankoski-mitalin vuonna 2002 tunnustuksena työstään monipuolisena taiteilijakeraamikkona sekä IRIS-keramiikkaseminaarien perustajana ja toteuttajana.